Ласточкина, Елена Григорьевна

Елена Григорьевна Ласточкина (, РСФСР, Марий АССР, Кужэҥер кундем, Кожласола ял) – марий йылмызе, фольклорист, философий шанче доктор (урал йылме-влак дене) (2016). Олык Ипай лӱмеш сылнымут, тӱвыра да сымыктыш пашаште Марий Эл Республикысе самырык-влаклан Кугыжаныш премийын лауреатше (2022).

 Илыш корныжо  
Елена Ласточкина 1986 ийыште кылме тылзын 7-ше кечынже Марий АССР Кужэҥер кундем Кожласола ялыште шочын.

2004–2009 ийла – англичан да марий пӧлкасе историй-филологий факультетыште, вара Марий кугыжаныш университетын институт финно-угроведенийыште тунемеш.

Университетым тунем пытарымеке, 2009 ийыште Советский район Кельмаксола ялыште англичан йылмым туныкта.

2009–2011 ийла – Марий кугыжаныш университетын ректоратыштыже документоведлан пашам ышта да тыштак юристлан тунемеш.

2011–2016 ийла – Эстонийыште Тарту университетын докторантурыштыже тунемеш. 2013 ийыште Тарту университетын финн-угор пӧлкаштыже студент-влаклан марий йылмым туныкта. Шанче вуйлатышыже-влак: профессор Герсон Клумп, доцент Тыну Сейленталь да профессор А.Н. Куклин. Нунын полшымышт дене марий йылмыште омонимым шымла. Шымлымаш пашан лектышыжым «Марий йылмыште омонимын лексик-семантике ойыртемышт» лӱман философий докторлык диссертаций (урал йылме-влак дене) семын 2016 ийыште Тарту университетыште, чумыр йылмышанче совет заседанийыште, арала.​ ​

Елена Григорьевна лексикологий, йылмышанче, этнолингвистике да фольклор деке шке шанче кумылжым луктеш. Докторантурым тунем пытарымеке, тудо Марий кугыжаныш университетыште марий йылме да литератур кафедрыште пашам ышта. Тыгак 2016 ий гыч «Марий школ» лабораторийыште да «Марий йылме» научно-образовательный йылме технологий рӱдерыште пашам ыштен. 2017 ий гыч Марий Элысе «Мегатех» лицейыште марий йылме дене туныктышо улеш.

 Тӱҥ пашаже-влак 
 Елена Ласточкина 2015. «Функции омонимов в марийском языке». Проблемы марийской и сравнительной филологии: сб. ст. / Мар. гос. ун-т; отв. ред. Р.А. Кудрявцева. Йошкар-Ола, 2014. С. 52–56.
 Елена Ласточкина 2015. «Влияние различных языковых процессов на образование омонимов марийского языка». Проблемы марийской и сравнительной филологии: сб. ст. / Мар. гос. ун-т; отв. ред. Р.А. Кудрявцева. Йошкар-Ола, 2015. С. 98–102.
 Елена Ласточкина 2015. «Разграничение омонимии от полисемии на примере анализа семантической структуры слов илем ‘жилье’ и йылме ‘язык’». Язык и социум./ Мар. гос. ун-т; отв. ред. Р.А. Кудрявцева. Йошкар-Ола, 2015. С. 101–103.
 Елена Ласточкина 2015. «Омонимы в марийском языке». Ежегодник финно-угорских исследований. Выпуск 1./ Науч. ред. А.Е. Загребин; сост.-ред. А.В. Ишмуратов, Р.В. Кириллова; отв. ред. Д.И. Черешняя. – Ижевск: Изд-во «Удмуртский университет», 2015. – С. 35–40.
 Елена Ласточкина 2015. «Количественная характеристика марийской омонимики». «Пермистика 15: Диалекты и история пермских языков во взаимодействии с другими языками: Сборник статей / УИИЯЛ УрО РАН, Удм. гос. ун–т. – Ижевск: Издательский центр «Удмуртский университет», 2015. – 384 с.
 Elena Lastochkina 2015. Вопрос омонимии в марийском языке. Linguistica Uralica 4. 252–257. 
 Elena G. Lastochkina, Tatiana N. Belyaeva, Andrey V. Richkov, Natalia V. Bogdanova, Irina V. Trubyanova and Galina L. Sokolova, 2016. The Order of the Words as the Reflection of World’s Language Picture in the Meadow Mari and French Languages. The Social Sciences, 11: 1647-1649.
 Елена Ласточкина Лексико-семантические особенности омонимов в марийском языке. – Тарту, 2016. – 207 с.
 Ласточкина Е.Г. Социолингвистические аспекты в изучении омонимов марийского языка // Проблемы марийской и сравнительной филологии: сб. ст. / Мар. гос. ун-т; отв. ред. Р.А. Кудрявцева. Йошкар-Ола, 2016. С. 62-65.
 Ласточкина Е.Г. Омоморфемы в марийском языке // «Духовная культура и гуманитарные науки в Башкортостане и России: история и современность»: материалы Международной научно-практической конференции. – Уфа, РИЦ БашГУ, 2016. – С. 356-358.

 Чап 

 Марий Эл Республикысе Олык Ипай лӱмеш Кугыжаныш самырыктукым премийын лауреатше (2022).

 Кылвер-влак 
 Елена Ласточкина Лексико-семантические особенности омонимов в марийском языке – Tartu Ülikool.
 Елена Григорьевна Ласточкина.

Категория:Марий йылмызе-влак
Категорий:Марий шанчызе-влак